Subject: RE: Kutsume kaasa rääkima: EL digivaldkonna lihtsustamispakett
From: "Martina Rihkrand" <[email-masked]>
To: "Justiits- ja Digiministeerium" <[email-masked]>
Date: Fri, 19 Dec 2025 12:36:36 +0200

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Tere

Edastame Transpordiameti seisukoha EL digivaldkonna lihtsustamispaketi 
kohta.

Toome välja meile olulised punktid teemade kaupa: isikuandmete töötlemine, 
infoturve ja andmehaldus.

Isikuandmete töötlemine

1.	Isik peab teadma, kuidas ja miks tema andmeid kasutatakse

Eelnõu lihtsustab mitmete digiteenuste reegleid ja loob võimalusi andmete 
kiiremaks liikumiseks.

Samas tuleb tagada, et:

*	isikuandmeid ei jagataks automaatselt ilma selge teavituseta;
*	isik teab alati, milleks tema andmeid kasutatakse ja kui kauaks;
*	andmete jagamist peab olema võimalik igal hetkel peatada.

2.	Andmete kogumine peab jääma minimaalseks

Andmekaitse seisukohalt on oluline, et:

•                    kogutakse ainult neid andmeid, mis on konkreetselt 
vajalikud,

•                    vältida tuleb “igaks juhuks” kogumist,

•                    infosüsteemi arhitektuur ei tohi soosida ülemäärast 
andmete töötlemist.

3.	Teenusepakkujate rollid ja vastutused tuleb täpselt lahti kirjutada

Eelnõu peab selgelt määratlema:

•                    kes vastutab andmete turvalisuse eest,

•                    kus andmeid hoitakse,

•                    millised turvanõuded on kohustuslikud,

•                    kuidas järelevalve tegelikult toimub.

Vastasel juhul võib vastutus muutuda hajusaks, mis on risk nii kasutajale 
kui ka asutustele.

4.	Andmete kasutamine peab olema jälgitav – kõik andmetega tehtavad 
toimingud (vaatamine, kasutamine, edastamine) peavad olema logitud ja 
kontrollitavad. Ilma jälgitavuseta ei ole võimalik hiljem tuvastada 
rikkumisi ega tagada andmete turvalisust.

Infoturve

Pooldame Single-Entry Point tekitamist, kuid tähtajad vajavad täpsustamist 
(eri õigusaktides eri tähtajad – vajab ühtlustamist).

Andmehaldus

Toetame andmeõiguse erinevate aktide liitmist andmemäärusega, sest seeläbi 
muutuvad kohalduvad õigusaktid arusaadavamaks ja paremini leitavaks. Hetkel 
on õigusaktid liiga killustunud.

Avaandmete direktiivi muutmine määruseks – loodav määrus peaks jätma teatud 
paindlikkuse, et oleks võimalik arvestada riigi erisustega.

Muretult kohale!

Martina Rihkrand
teenuste ja kliendikogemuse arendusjuht

Organisatsiooni arendamise osakond

Strateegilise planeerimise teenistus

Transpordiamet
+372 5598 0921
 <http://www.transpordiamet.ee/> www.transpordiamet.ee

From: Heija-Liis Ristikivi - JUSTDIGI < <mailto:[email-masked]> 
[email-masked]>
Sent: Tuesday, December 2, 2025 12:27 PM
To: syndmus - JUSTDIGI < <mailto:[email-masked]> 
[email-masked]>; teenustekoordinaatorid - JUSTDIGI < 
<mailto:[email-masked]> 
[email-masked]>; avalikteenusnou - JUSTDIGI < 
<mailto:[email-masked]> [email-masked]>
Subject: Kutsume kaasa rääkima: EL digivaldkonna lihtsustamispakett

Tere!

Euroopa Komisjon on ette valmistanud digivaldkonna õigusaktide 
lihtsustamispaketi "digiomnibuss", mis toob kaasa mitmeid muudatusi nii 
andmete halduses, avaandmete kasutamises, tehisintellekti arendamises kui ka 
küberturvalisuses - ja puudutab seega otseselt avalike teenuste arendamist. 
Kogume Justiits- ja Digiministeeriumis digiomnibussi kohta arvamusi, et 
Eesti seisukohad oleksid hästi läbi mõeldud ja arvestaksid meie tegelikke 
vajadusi.

Ootan väga teie mõtteid ja kogemusi – eriti nende teemade kohta, mis teie 
tööd või organisatsiooni kõige rohkem mõjutavad. Võite jagada oma arvamust 
nii laiemalt kui ka keskenduda ainult mõnele konkreetsele küsimusele. Kõik 
tagasiside on oluline, et saaksime ühiselt kaasa rääkida, kuidas need 
muudatused võiksid Eestis toimida.

Allpool leiate täpsema ülevaate paketi sisust ja küsimused, millele 
vastuseid ootame. Kui soovite, saate osaleda ka 9. detsembril toimuval 
arutelul. Tagasisidet ootame 19. detsembriks, kuid küsimuste korral võib 
alati ühendust võtta.

Täismahus üleskutse ja detailsem info on lisatud manusena.

Aitäh juba ette kaasa mõtlemast!

Heija-Liis Ristikivi
nõunik
Teenuste talitus
Justiits- ja Digiministeerium
53079397  <mailto:%7BE-mail%7D> [email-masked]
 <https://www.justdigi.ee/> www.justdigi.ee | Suur-Ameerika 1, Tallinn